Alaquàs celebra amb èxit la segona semifinal del Prefra 2012
12/06/2012

# Alaquàs celebra amb èxit la segona semifinal del Prefra 2012

*   12/06/2012
*   [Imprimir](#)
*   Compartir
*    https://www.alaquas.org/documento.asp?id\_do=13281

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13281%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20amb%20%C3%A8xit%20la%20segona%20semifinal%20del%20Prefra%202012)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13281/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13281/12062012dsc00634_Form_4.jpg)](https://www.alaquas.org/ficheros/documentos/2012/2/13281/12062012dsc00634_Form_10.jpg "<a href='https://www.alaquas.org/ficheros/documentos/2012/2/13281/12062012dsc00634_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra amb èxit la segona semifinal del Prefra 2012</a>")

Els grups valencians Supermosca, Ion Tides i The Last Band actuen en la segona semifinal del PREFRA EMERGENTS per triar el cartell del FRA 2012

El dissabte 9 de juny es va celebrar la segona semifinal del concurs musical PREFRA. EMERGENTS 2012 convocat per l'Ajuntament d'Alaquàs i l'Associació AFRA per triar el cartell del FRA 2012. En aquest segon concert van actuar els grups valencians **Supermosca, Ion Tides i The Last Band.**

**Super Mosca** va nàixer l'any 1998 a València i des d'aleshores manté, gràcies al treball dels seus cinc components, el seu carácter de seguir construint cançons. Cacascun dels seus temes estan cuidats al màxim, des del domini de les intensitats, els retocs, la varietat d'instruments i sons, la producció... Tot per convertir cada peça en perfecta, única, una verdadera cançó. Destaquen unes lletres amb una lírica envetjable i integrada en la música.

**The Last Band** va nàixer al febrer de 2008 a La Vall d'Uixò (Castelló) i està format per tres membres: Joan Segarra (bateria), Torrico (guitarra) i Mateu Aguilella (baix i veu convertit des de la bateria). Els seus components arrastren una llarga carrera musical en anteriors formacions, sempre emmarcades dins del rock. Entre els seus gustos musicals figuren Creedence Clearwater Revival, Neil Young, Led Zeppelin, Nirvana, O2, Mogwai o The Doors fins grups com Kings of Leon, Black Rebel Motorcycle Club entre altres.

**Ion Tides** està integrat per cinc amics. La seua relació i el treball constant de cadascun d'ells els va dur a fer-se un buit en l'escena musical practicant un rock modern i divers. Prenen la influència de grups com Pixies, Led Zeppelin, At the Drive-in, Queens of the Stone Age entre altres. Proposen un rock megalític i psicodèlic.

La tercera semifinal tindrà lloc el proper dissabte 16 de juny amb l'actuació de **Metropol, 2 Ronda i Kaoba**. Els concerts tindran lloc a partir de les 23 hores. La final d'aquest concurs musical tindrà lloc el dissabte 30 de juny, quan es donarà a conèixer els grups que actuaran a la nova edició del FRA.

**PREFRA. EMERGENTS 2012**

El concurs PREFRA. EMERGENTS 2012 ha aconseguit un gran èxit de participació. Un total de 67 grups valencians es van presentar a la primera fase d'aquest concurs musical posat en marxa per obrir la participació i donar la possibilitat a totes les formacions musicals d'Alaquàs i de València que ho desitgen, de participar en aquest festival. Després d'un període de selecció dirigit per un jurat especialista en música independent, nou grups han estat elegits per formar part d'aquest concurs que se celebrarà durant els caps de setmana del mes de juny.

Es tracta d'una iniciativa que serveix com a plataforma de promoció i per donar suport a la creació musical que es genera a Alaquàs i a tota la Comunitat Valenciana. El FRA s'ha consolidat en els últims anys com un dels festivals de música independent, públic i gratuït més importants que aposta una oferta musical pública on es combinen els grups internacionals i nacionals amb els locals. El concurs ofereix la possibilitat de formar part del cartell a un número d'entre 1 a 3 grups de música emergents de la Comunitat Valenciana, d'una forma participativa i oberta.